Document ID: 32006R1611

KOMISIJAS REGULA (EK) Nr. 1611/2006
(2006. gada 27. oktobris),
ar ko groza Regulu (EK) Nr. 832/2006 par Padomes Regulas (EK) Nr. 1788/2003 I pielikumā 2005./2006. gadam noteikto valsts references daudzumu sadalīšanu “piegādēs” un “tiešajā tirdzniecībā”
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1788/2003, ar ko nosaka maksājumu piena un piena produktu nozarē (1), un jo īpaši tās 8. panta 1. punktu,
tā kā:
(1)
Komisijas Regulā (EK) Nr. 832/2006 (2) ir noteikts, ka valsts references daudzumus, ko piemēro laika posmā no 2005. gada 1. aprīļa līdz 2006. gada 31. martam, sadala “piegādēs” un “tiešajā tirdzniecībā”.
(2)
Regulas (EK) Nr. 1788/2003 8. panta 1. punkta otrajā daļā, kas iekļauta ar Regulu (EK) Nr. 1406/2006, ir noteikts, ka pēc Čehijas, Igaunijas, Kipras, Latvijas, Lietuvas, Ungārijas, Polijas, Slovēnijas un Slovākijas pieprasījuma Komisija 2005./2006. gadam var pielāgot references daudzumu sadalījumu “piegādēm” un “tiešajai tirdzniecībai”. Šis pieprasījums Komisijai bija jāiesniedz līdz 2006. gada 10. oktobrim.
(3)
Kipra, Ungārija, Polija un Slovēnija pienācīgā laikā ir iesniegušas pieprasījumu, kurā norādīts, kādi piegādēm noteiktie references daudzumi jāpārvērš tiešās tirdzniecības references daudzumos.
(4)
Tāpēc ir lietderīgi valsts references daudzumiem, ko piemēro laika posmā no 2005. gada 1. aprīļa līdz 2006. gada 31. martam, noteikt jaunu sadalījumu “piegādēs” un “tiešajā tirdzniecībā”.
(5)
Tādēļ ir jāgroza Regula (EK) Nr. 832/2006.
(6)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 832/2006 pielikumu aizstāj ar šīs regulas pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 27. oktobrī

Labels: 3
17
6